VSM Sklep I Cp 946/2017
Datum: 2017-11-06T01:00:00.000+01:00
ecli: ECLI:SI:VSMB:2017:I.CP.946.2017
sodisce: Višje sodišče v Mariboru
oddelek: Civilni oddelek
institut: zavrženje pritožbe kot nedovoljene - pomanjkanje pravnega interesa za pritožbo
jedro: Na podlagi izpodbijanega sklepa k plačilu stroškov ni zavezana pritožnica (ta ni skrbnica predlagateljice), ki tako nima pravnega interesa za vložitev pritožbe.
zveza: ZPP člen 365, 365/1

## Jedro

Na podlagi izpodbijanega sklepa k plačilu stroškov ni zavezana pritožnica (ta ni skrbnica predlagateljice), ki tako nima pravnega interesa za vložitev pritožbe.

## Izrek

Pritožba se zavrže.

## Obrazložitev

1. Z izpodbijanim sklepom je prvostopno sodišče odmerilo stroške skrbnice predlagateljice v znesku 114,24 EUR, katere je dolžna skrbnici povrniti predlagateljica (točka I in II prvostopnega izreka).

2. Prvostopni sklep s pritožbo izpodbija udeleženka postopka P.D. V pritožbi navaja, da stroški niso nastali v zvezi z njenim ravnanjem in so priglašeni neupravičeno. Predlaga razveljavitev izpodbijanega sklepa.

3. Pritožba je nedovoljena.

4. Z izpodbijanim sklepom je prvostopno sodišče odmerilo stroške skrbnice predlagateljice ter predlagateljico zavezalo k povrnitvi teh stroškov skrbnici predlagateljice. To pomeni, da na podlagi izpodbijanega sklepa k plačilu stroškov ni zavezana pritožnica (ta ni skrbnica predlagateljice), ki tako nima pravnega interesa za vložitev pritožbe. Iz razloga, ker pritožnica nima pravnega interesa za pritožbo, je pritožbeno sodišče pritožbo pritožnice zavrglo kot nedovoljeno.

5. Odločitev pritožbenega sodišča temelji na prvem odstavku 365. člena Zakona o pravdnem postopku v zvezi s 37. členom Zakona o nepravdnem postopku.

6. Pritožbeni stroški niso priglašeni.